2021 жылдың 16 қараша күні әдістемелік кабинетінің жоспарына сәйкес математика пән мұғалімдеріне арналған «Математика сабағында олқылықтарды толтырудың тиімді оқыту әдістері» атты онлайн семинар өткізілді.

Математика бүгінде қоғамдық өмірдің бүкіл салаларына енуде. Қазіргі кезде кез-келген мамандықты игеру үшін математикадан белгілі бір білім қажет.

Сонымен қатар математика міндетті түрде бітіру емтиханы мен ҰБТ-дағы міндетті үш пәннің біреуі. Сондықтан үлкен жауапкершілік жүгі математика пәнінің мұғалімінің мойнына түседі.

Қандай пән болса да оқушының біліміндегі олқылықтың алдын алу мен оны жою мұғалім жұмысының ең маңызды бөлігі.

Оқушы біліміндегі олқылықтарды анықтау үшін әр мұғалім өз тәсілдерін қолданады. Осы бағытта өз тәжірибелерімен Черноярка ОМ мұғалімі Кошкарбаева М.С, Ямышев ОМ Худайберген А, Кашаева К.К, №1 Чернорецк ОМ Середкин В.П бөлісті.

Қателерді түзету - оқушылардың білімі мен біліктілегіндегі олқылықтарды жоюдың негізгі формалары туралы сөз қозғалды.

Мұғалімдер өз тәжірибелерінде оқушылардың жиі жіберетін типтік қателерін жеке дәптерге жазып жүрсе ол қателіктерді болдырмаудың алдын алу мүмкін болар еді деген пікір айтылды.